A. Názov kvalifikácie: barman   

B. Číselné označenie (kód ISCO-08): 5132

C. Povolanie, ktorého sa kvalifikácia týka: čašníci a barmani  

D. Kvalifikačný štandard – 5132 barmani
•	Táto kvalifikácia je popísaná vo forme kvalifikačného štandardu a hodnotiaceho štandardu. Kvalifikačný štandard sa skladá z vedomostí, zručností a schopností.
•	V tomto kvalifikačnom štandarde sú stanovené odborné vedomosti a odborné zručnosti, potrebné na výkon daného povolania. 
•	Všeobecné schopnosti sú neoddeliteľnou súčasťou každej kvalifikácie a úroveň ich nadobudnutia je popísaná a obsiahnutá v hodnotiacom štandarde.  
•	Odborné schopnosti definujú požiadavky potrebné  na výkon odbornej činnosti  v rámci každej kvalifikácie a úroveň ich nadobudnutia je popísaná a obsiahnutá v hodnotiacom štandarde
•	Predmetom akreditácie vzdelávacieho programu je iba vzdelávacia činnosť zameraná na získanie odborných vedomostí a odborných zručností jednotlivca.

Odporúčaný minimálny rozsah: 160 hodín 
z toho teória: 90 hodín
z toho prax: 70 hodín

Odborné vedomosti 
	Odborné zručnosti
	
BARMAN vie/pozná:

- zásady bezpečnosti a ochrany zdravia pri práci,
- zásady osobnej a prevádzkovej hygieny, predpisy o HACCP,
- zásady protipožiarnych pravidiel v spoločnom    stravovaní,
- zásady  spoločenského vystupovania,
- zásady práce v spoločensko - zábavných strediskách - pivárne, kaviarne, vinárne,   
- zásady práce pri slávnostných príležitostiach  - banket, raut, koktail, 
- odbornú terminológiu typickú pre oblasť svojho povolania, 
- základné poznatky o potravinách a nápojoch, 
- druhy nealkoholických nápojov, ich charakteristiku a spôsob ich správneho skladovania, 

- charakterizovať alkoholické nápoje, pozná druhy alkoholických nápojov a spôsob ich správneho skladovania,
- postup výroby piva, druhy piva a správny spôsob jeho skladovania, 
- popísať techniku prípravy a spôsob  podávania všetkých druhov teplých a studených nápojov, 
- zásady vhodnosti podávania nápojov k jedlám
- rozdelenie miešaných nápojov a charakteristiku jednotlivých skupín,
- zásady pri príprave a podávaní alkoholických a nealkoholických miešaných nápojov, 
- vhodnosť kombinácie jednotlivých surovín pri príprave miešaných nápojov, podľa ich druhu a charakteru, 
- inventár a pomôcky na miešané nápoje,  
- charakterizovať kávu a čaje, pozná ich druhy a význam vo výžive, 
- význam a výživnú hodnotu mlieka, vajec, a ďalších surovín na prípravu miešaných nápojov, ovláda indikácie a kontraindikácie použitých surovín v miešaných nápojoch  (napr. surových vajec)
- gastronomické pravidlá pri zostavovaní nápojových lístkov,
- zariadenia a vybavenie odbytových stredísk,
- základné poznatky o organizácii práce v odbytovom stredisku. 
	BARMAN je zručný v oblasti:

- aplikácie základných obchodno-podnikateľských aktivít, 
- uplatňovania estetiky práce a prostredia s dodržaním hygienických zásad a zásad bezpečnosti práce, 
 -uplatňovania predpisov o HACCP,
- správnych technologických postupov práce, prípravy pracoviska, používania strojného zariadenia a ostatného inventára a ovláda ich bežnú údržbu, 
- ovládania odbornej terminológie vo svojom odbore a využíva všeobecné poznatky, pojmy a zásady na pracovisku, 
- uplatňovania etických zásad pri komunikácií  s hosťom a spolupracovníkmi a dôsledne zachováva diskrétnosť, 
-  dodržiavania zásad hmotnej zodpovednosti pri hospodárení so zverenými prostriedkami,
- vykonávania základných spôsobov zmyslových skúšok akosti surovín a tovarov, ovláda preberanie, skladovanie a výdaj tovaru, spôsoby uplatňovania  reklamácii,   
- príjmu a vybavovanie objednávok hostí, 
- práce s registračnou pokladnicou,  prakticky ovláda správne zúčtovanie s hosťom, ovláda formy a spôsoby platobného styku a  vyúčtovanie tržieb s využitím výpočtovej techniky,
-riešenia bežných a mimoriadnych situácií pri práci s hosťom (komunikácia v cudzom jazyku),
- zostavovania nápojových lístkov podľa gastronomických pravidiel,
- techniky prípravy a spôsobov podávania všetkých druhov teplých a studených nápojov, včítane miešaných nápojov, 
- ponuky vhodného nápoja k jedlám a ponuky nápojov podľa gastronomických pravidiel,
- vytvorenia pracoviska -  open baru,
- vytvorenia originálnej dekorácie,
- dodržiavania zásad správnej životosprávy a starostlivosti o zdravie. 

E. HODNOTIACI ŠTANDARD

•	V procese uznávania výsledkov ďalšieho vzdelávania a overenia a hodnotenia odbornej spôsobilosti  v rámci tejto kvalifikácie môže každá fyzická osoba požiadať o vykonanie skúšky. Úroveň nadobudnutých všeobecných schopností je súčasťou hodnotiaceho štandardu (minimálna požiadavka úrovne ISCED 2C).
•	Skúšku bude tvoriť teoretická časť a praktická časť v závislosti od charakteru pracovnej činnosti, na ktorej výkon sa overuje dosiahnutá odborná spôsobilosť a ktorá je určená hodnotiacim štandardom. 
•	Pri zostavovaní učebného plánu vzdelávacieho programu sa sústreďte na to, aby absolvent akreditovaného vzdelávacieho programu vedel na skúške preukázať odborné vedomosti a odborné zručnosti na požadovanej úrovni všeobecných schopností zadefinovaných v hodnotiacom štandarde. 

Predmetom overenia a hodnotenia bude:

1.	dodržovanie osobnej a prevádzkovej hygieny, dodržovanie bezpečnostných predpisov a zásad protipožiarnej ochrany, 
2.	práca obsluhy pred začiatkom prevádzky, počas prevádzky a po ukončení prevádzky, 
3.	organizácia práce na pracovisku,
4.	príjem a vybavovanie objednávok hostí, 
5.	technika prípravy a podávanie teplých a studených nápojov:                                                            
-	nealkoholických nápojov, 
-	alkoholických nápojov – liehovín, destilátov, likérov, 
-	short drinkov – krátkych miešaných nápojov, 
-	long drinkov – dlhých miešaných nápojov,
-	bieleho, ružového, červeného a šumivého vína,
-	piva,
-	kávy a čajov,
-	punčov a ostatných teplých nápojov,  
6.	charakteristika a rozdelenie nealkoholických a alkoholických nápojov,
7.	rozdelenie miešaných nápojov, charakteristika jednotlivých skupín,
8.	inventár a pomôcky na prípravu miešaných nápojov,
9.	zásady pri príprave miešaných nápojov, 
10.	určenie vhodných vín k pokrmom,
11.	určenie vhodných nápojov v slávnostnom menu podľa gastronomických pravidiel,
12.	riešenie bežných a mimoriadnych situácií pri práci s hosťom (komunikácia v cudzom jazyku),
13.	platba hosťa – príprava a predloženie účtu, príjem platby, formy a spôsoby platobného styku, 
14.	vyúčtovanie tržieb s využitím zúčtovacej techniky (pokladne a pokladničné systémy
15.	práca s inventárom, používanie, evidencia, kontrola, príjem a výdaj, uskladnenie počas a po ukončení prevádzky, ošetrovanie, udržiavanie a kontrola,  
16.	skladovanie a ošetrovanie nápojov podľa jednotlivých druhov, použitie vhodného technologického zariadenia pre ich ošetrovanie a uskladňovanie, 
17.	skladovanie a ošetrovanie zásob (dodržanie hygienických zásad, zásad HACCP,  evidencia pohybu skladových zásob, príjem a výdaj), 
18.	obsluhovanie a ošetrovanie výčapného zariadenia,  
19.	plán hygienicko-sanitačnej činnosti.